Prinsesse Désirée, baronesse Silfverschiöld

Prinsesse Désirée, friherreinde Silfverschiöld (Désirée Elisabeth Sibylla; født 2. juni 1938 på Haga slott i bydelen Solna i Stockholm) er en svensk prinsesse og friherreinde (baronesse), der er storesøster til Kong Carl 16. Gustaf af Sverige.

Prinsesse Désirée er det tredje barn af Arveprins Gustav Adolf af Sverige og Prinsesse Sibylla af Sachsen-Coburg og Gotha. Hun giftede sig i 1964 med den svenske friherre Niclas Silfverschiöld (1934–2017), med hvem hun fik tre børn. Ved sit ægteskab med en mand, der ikke var kongelig, måtte prinsesse Désirée efter datidens praksis give afkald på sin titel som prinsesse af Sverige, og fik i stedet ærestitlen Prinsesse Désirée, friherreinde Silfverschiöld.

Kvindelig arveret til den svenske trone gælder kun for efterkommere af kong Carl 16. Gustav. Derfor har prinsesse Désirée og hendes efterkommere ikke arveret til Sveriges trone. Da begge prinsesse Désirées forældre nedstammede fra dronning Victoria af Storbritannien, indgår hun og hendes efterkommere til gengæld i den britiske tronfølge. Den 1. januar 2011 var hun nummer 306 i den britiske arvefølge.

Prinsesse Désirée er kusine til dronning Margrethe 2. af Danmark, prinsesse Benedikte af Danmark og Dronning Anne-Marie (tidligere af Grækenland).

Fødsel og familie 

Prinsesse Désirée blev født den  på Haga slott i bydelen Solna i Stockholm som det tredjeældste barn født i ægteskabet mellem arveprins Gustav Adolf af Sverige og prinsesse Sibylla af Sachsen-Coburg og Gotha.

Ægteskab 

Désirée giftede sig den 5. juni 1964 i Storkyrkan i Stockholm med friherre Niclas (Nils August Otto Carl Niklas) Silfverschiöld (født den 31. maj 1934, død 11. april 2017), 

Parret bor på Kobergs Slott ved Trollhättan i Västergötland. 

Ved sit ægteskab med en mand, der ikke var kongelig, måtte prinsesse Désirée efter datidens praksis give afkald på sin stilling som kongelig prinsesse. Hun fik i stedet ærestitlen Prinsesse Désirée, baronesse Silfverschiöld (Prinsessan Désirée, friherrinnan Silfverschiöld).

Børn og børnebørn 
Prinsesse Désirée og friherre Niclas Silfverschiöld har tre børn.

 Friherre Carl Otto Edmund Silfverschiöld (født 1965), civiløkonom; siden 2005 gift med Maria Fredriksson (født 1965). Parret har et barn:
 Anna Margareta Sibylla Désirée Silfverschiöld (født 2006). 
 Christina Louise Ewa Madeleine Silfverschiöld (født 1966), civiløkonom; siden 1999 gift med friherre Hans Louis Gerard de Geer af Finspång (født 1963). Han er administrerende direktør og efterkommer af statsministrene Louis De Geer (1818-1896) og Louis De Geer (1854-1935). Parret har tre børn: 
 Estelle Louise Désirée de Geer af Finspång (født 2000).
 Friherre Ian Carl Gerard de Geer af Finspång (født 2002).
 Friherre Fred (Fredrik) Louis Gerard de Geer af Finspång (født 2004).
 Hélène Ingeborg Sibylla Silfverschiöld (født 1968), civiløkonom.

Anetavle

Ordner og dekorationer 
Hun er ridder af Serafimerordenen.
 : Storkors af Sankt Olavs Orden (No.St.O.1.)  (1992)

Eksterne henvisninger 
 kungahuset.se (svensk)
 The Peerage  (engelsk)

Noter 

 
Prinsesser fra Sverige
Slægten Silfverschiöld
Riddere af Serafimerordenen
Huset Bernadotte
Storkors af Sankt Olavs Orden